pythainlp/thai-wiki-dataset-v4 huggingface dataset:
รัฐยารากุย

ยารากุย  เป็น 1 ใน 23 รัฐของประเทศเวเนซุเอลา ติดกับรัฐฟัลกอนทางทิศเหนือ, ติดกับรัฐลาราทางตะวันตก, ติดกับรัฐโปร์ตูเกซาและรัฐโกเฮเดสทางทิศใต้ และติดกับรัฐโกเฮเดสและรัฐการาโบโบทางตะวันออก
ภูมิประเทศ เต็มไปด้วยภูเขา เทือกเขาแอนดีสมาจบลงที่รัฐยารากุย และแนวชายหาดก็เริ่มที่รัฐนี้ ภูเขาแบ่งเป็น 2 ส่วนคือ เซียร์ราเดอาโรอา (Sierra de Aroa) ทางเหนือ และเซียร์ราเดนีร์กวา (Sierra de Nirgua) มีพื้นที่เกษตรกรรมที่ได้รับน้ำจากแม่น้ำยารากุย เมืองต่าง ๆ มักตั้งอยู่ในหุบเขานี้ รวมถึงเมืองหลวงของรัฐด้วยที่ชื่อ ซานเฟลีเปเศรษฐกิจของรัฐยารากุย โดยมากคือด้านเกษตรกรรม (อ้อย, ข้าวโพด, ทำปศุสัตว์)
รัฐตาชิรา

ตาชิรา  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองซานกริสโตบัล
รัฐตาชิรามีพื้นที่ครอบคลุม 11,100 ตร.กม. (4,290 ตร.ไมล์) และในปี 2007 มีประชากรราว 1,177,300 คน ในปลายศตวรรษที่ 19 มีการขุดค้นพบน้ำมันที่รัฐนี้ ได้มีการขุดเจาะอยู่หลายปี ปัจจุบันด้านเศรษฐกิจ รายได้หลักของรัฐมาจากผลิตภัณฑ์อย่างกาแฟและสับปะรด และยังมีกิจกรรมด้านปศุสัตว์และเกษตรกรรมที่มีบทบาทสำคัญของเศรษฐกิจรัฐตาชิรา และยังมีในส่วนอุตสาหกรรมที่เน้นด้านการผลิตมะเขือเทศ น้ำตาล นมและชีส รวมถึงผลิตภัณฑ์สิ่งทอ
รัฐตาชิราติดกับรัฐซูเลียด้านทิศใต้, ติดกับรัฐบารีนัสและรัฐเมรีดาทางตะวันตก, ติดกับรัฐอาปูเรและรัฐบารีนัสทางใต้ และติดกับประเทศโคลอมเบียทางตะวันตก
กีฬาภูมิภาคเอเชียตะวันออก 2013

กีฬาภูมิภาคเอเชียตะวันออก 2013  เป็นการแข่งขันกีฬาภูมิภาคเอเชียตะวันออกครั้งที่ 6 จัดขึ้นที่เทียนจิน หนึ่งในเมืองอุตสาหกรรมสำคัญของประเทศจีน
การดำเนินการ.
การเสนอตัวเป็นเจ้าภาพ.
ในปี ค.ศ. 2007 ประเทศจีน และประเทศมองโกเลีย ได้เสนอตัวเป็นเมืองเจ้าภาพสำหรับกีฬาภูมิภาคเอเชียตะวันออก ครั้งที่ 6
ประเทศที่เข้าร่วม.
ประเทศที่เข้าร่วมกีฬาภูมิภาคเอเชียตะวันออก 2013 มีทั้งหมด 9 ประเทศ ซึ่งเป็นชาติสมาชิกของภูมิภาคเอเชียตะวันออก
<templatestyles src="Div col/styles.css"/>
เถ้าลอย

เถ้าปลิว หรือ เถ้าลอย  เป็นผลพลอยได้จากการเผาถ่านหินเพื่อผลิตกระแสไฟฟ้า ถ่านหินที่บดละเอียดจะถูกเผาเพื่อให้พลังงานความร้อนแก่หม้อไอน้ำ (Boiler) เพื่อผลิตกระแสไฟฟ้าต่อไป เถ้าถ่านหินขนาดใหญ่จะตกลงยังก้นเตา จึงเรียกกันว่า เถ้าก้นเตาหรือเถ้าหนัก (bottom ash) ส่วนเถ้าถ่านหินขนาดเล็กกว่า 1 ไมครอน (ไมโครเมตร) จนถึงประมาณ 200 ไมครอน จะถูกพัดออกมาตามอากาศร้อน จึงเรียกว่า เถ้าปลิว เถ้าปลิวจะถูกดักจับโดยที่ดักจับไฟฟ้าสถิต (electrostatic precipitator) เพื่อไม่ให้ลอยออกไปกับอากาศร้อน ซึ่งจะก่อให้เกิดมลภาวะในพื้นที่รอบโรงไฟฟ้า
เถ้าปลิวคือขี้เถ้าที่หลงเหลือจากกระบวนการเผาไหม้ของถ่านหินหรือลิกไนต์ มีขนาดเล็กและละเอียดมาก โดยจะปลิวปนไปกับก๊าซร้อนออกจากปล่องควันของโรงผลิตไฟฟ้าที่ใช้ถ่านหินเป็นเชื้อเพลิง ซึ่งถ้ามีปริมาณเถ้าปลิวมากในชั้นบรรยากาศ ก็อาจก่อให้เกิดปัญหามลภาวะของอากาศได้ จึงได้มีการศึกษาวิจัยโดยการติดตั้งเครื่องดักจับฝุ่นไฟฟ้าสถิต โดยมีวัตถุประสงค์เพื่อแยกก๊าซร้อนและเถ้าปลิวออกจากกัน เพื่อนำเอาเถ้าปลิวกลับมาใช้ใหม่ เช่น การนำเอาเถ้าปลิวมาใช้เป็นส่วนผสมของพอร์ตแลนด์ซีเมนต์ ในกระบวนการผลิตคอนกรีต เป็นต้น
องค์ประกอบทางเคมี.
เถ้าปลิวโดยทั่วไปจะมีส่วนประกอบหลักคือ ซิลิกอนไดออกไซด์ SiO2 (ประมาณร้อยละ 25-60), อะลูมิเนียมออกไซด์ Al2O3 (ประมาณร้อยละ 10-30), เฟอริกออกไซด์ Fe2O3 (ประมาณร้อยละ 5-25), แคลเซียมออกไซด์ CaO (ประมาณร้อยละ 1-30) เป็นองค์ประกอบหลักอาจมีปริมาณมากถึงร้อยละ 80-90 และ มีองประกอบรองคือ MgO มีออกไซด์ของอัลคาไลในรูป Na2O, K2O และ SO3 และมี ความชื้น 
ประเภท.
แบ่งตามเอเอสทีเอ็ม ASTM.
มาตรฐาน ASTM C618 "Specification for Fly ash and Raw or Calcined natural pozzolan for use as a mineral admixture in portland cement concrete" ได้จัดแยกประเภทของเถ้าปลิวไว้ 2 ชนิดคือ Class F และ Class C โดย Class F มีปริมาณ SiO2 + AI203 + Fe203 มากกว่า 70% โดยน้ำหนัก และ Class C มีปริมาณ SiO2+ AI203 + Fe203 ระหว่าง 50-70% โดยน้ำหนัก เนื่องจากถ่านหินเป็นวัสดุธรรมชาติย่อมมีเนื้อที่ไม่สม่ำเสมอ การที่เถ้าปลิวจากแหล่งเดียวกันพบว่าเป็น Class C และ Class F เป็นเรื่องที่เป็นปกติ แม้ว่าจะเป็น Class C หรือ Class F ต่างก็มีศักยภาพเพียงพอที่จะนำไปใช้ในงานคอนกรีตได้ทั้งสิ้น
ชนิด F (Class F).
เป็นเถ้าปลิวที่ได้จากการเผาถ่านหินแอนทราไซต์ และบิทูมินัสมีปริมาณผลรวมของ SiO2 + AI203 + Fe203 มากกว่า 70% 
ชนิด C (Class C).
เป็นเถ้าปลิวที่ได้จากการเผาถ่านหินลิกไนต์ และซับบิทูมินัสมีปริมาณ SiO2+ AI203 + Fe203 ระหว่าง 50-70% CaO สูง
ประเทศไทย แบ่งตาม มอก 2135-2545 (TIS 2135).
เถ้าปลิวจากถ่านหินใช้เป็นวัสดุผสมคอนกรีต 
การนำไปใช้ประโยชน์.
ปัจจุบันเถ้าปลิวนำมาใช้เป็นสารผสมในคอนกรีตผสมเสร็จสำหรับงานก่อสร้าง และเป็นวัตถุดิบเสริมปูนซีเมนต์ในการผลิตวัสดุก่อสร้าง เช่น กระเบื้องมุงหลังคา, เสาเข็ม, ท่อ, พื้นสำเร็จรูป เป็นต้น นอกจากนี้ยังใช้เป็นส่วนผสมหลักในการก่อสร้างเขื่อนคอนกรีตบดอัด (roller-compacted concrete, RCC)
กีฬาภูมิภาคเอเชียกลาง

กีฬาภูมิภาคเอเชียกลาง เป็นการแข่งขันกีฬาระหว่างประเทศภาคพื้นทวีปของภูมิภาคเอเชียกลางจัดขึ้นครั้งแรกที่ เมืองทาชเคนต์ ประเทศอุซเบกิสถาน โดยจะมีการจัดขึ้นทุก ๆ 2 ปี (ปี ค.ศ. 2001 และ ค.ศ. 2007 ได้ถูกยกเลิก)
ประเทศที่เข้าร่วมในการแข่งขัน.
<templatestyles src="Div col/styles.css"/>
1
แคว้นอามาโซนัส

แคว้นอามาโซนัส  เป็นแคว้นทางตอนเหนือของประเทศเปรู ติดกับประเทศเอกวาดอร์ทางทิศเหนือและตะวันตก, ติดกับแคว้นกาคามาร์กาทางทิศตะวันตก, ติดกับแคว้นลาลีเบร์ตัด ทางทิศใต้และติดกับแคว้นโลเรโตและแคว้นซานมาร์ตินทางทิศตะวันออก มีเมืองหลวงของแคว้นคือเมือง ชาชาโปยัส
รัฐอามาโซนัช

อามาโซนัช  เป็นรัฐของประเทศบราซิล ตั้งอยู่ทางมุมตะวันตกเฉียงเหนือของประเทศ รัฐเพื่อนบ้านได้แก่ (จากทิศเหนือหมุนตามเข็มนาฬิกา) รัฐโฮไรมา, รัฐปารา, รัฐมาตูโกรซู, รัฐฮงโดเนีย และรัฐอาครี รัฐยังติดชายแดนกับประเทศเปรู โคลอมเบียและเวเนซุเอลา ที่รวมถึงการแยกตัวไปของจังหวัดอามาโซนัสในโคลอมเบีย เช่นเดียวกับรัฐอามาโซนัสของเวเนซุเอลา (แต่ไม่ติดกับแคว้นอามาโซนัสของเปรู) รัฐมีพื้นที่ป่าไม้อันกว้างขวาง และยังเป็นรัฐที่มีพื้นที่มากที่สุดของบราซิลกับพื้นที่ 1.57 ล้าน ตร.กม. เมืองหลวงของรัฐที่ชื่อมาเนาช์ เป็นเมืองท่าที่สำคัญ
เอเชียนเกมส์ฤดูหนาว

เอเชียนเกมส์ฤดูหนาว  จัดการแข่งขันทุก ๆ 4 ปี เช่นเดียวกับเอเชียนเกมส์ กีฬาฤดูหนาวจะจัดขึ้นในภูมิประเทศที่เป็นน้ำแข็งหรือหิมะ เช่น สเก็ตน้ำแข็งและสกี จำนวนประเทศที่มีส่วนร่วมในกีฬาเอเชียนเกมส์ฤดูหนาวน้อยกว่าเอเชียนเกมส์ฤดูร้อน(เอเชียนเกมส์) ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาว
การแข่งขันเอเชียนเกมส์ฤดูหนาวจัดโดยสภาโอลิมปิกแห่งเอเชีย (Olympic Council of Asia - OCA) ภายใต้การดูแลของคณะกรรมการโอลิมปิกสากล (International Olympic Committee - IOC) โดยมีการจัดครั้งแรกที่เมืองซัปโปโระ เกาะฮกไกโด ประเทศญี่ปุ่น
เกอเรแม

เกอเรแม  เป็นเมืองที่ตั้งอยู่ในบริเวณแคปพาโดเชียในตอนกลางของอานาโตเลียในประเทศตุรกี โดยมีประชากรประมาณ 2,000 คน
เกอเรแมเดิมชื่อ Korama, Matiana, Maccan หรือ Machan และ Avcilar เมื่อหุบเขาเกอเรแมที่ตั้งอยู่ไม่ไกลนักได้รับการขึ้นทะเบียนเป็นแหล่งมรดกโลก ชื่อเมืองก็ถูกเปลี่ยนมาเป็น "เกอเรแม" เพื่อความสะดวก
อุทยานแห่งชาติเกอเรแม  ไดัรับขึ้นทะเบียนเป็นแหล่งมรดกโลกโดยยูเนสโกใน พ.ศ. 2528 
เกอเรแมตั้งอยู่ในบริเวณที่เป็นที่ตั้งถิ่นฐานของผู้คนมาตั้งแต่สมัยโรมัน และเป็นที่ที่ชาวคริสเตียนยุคแรกใช้ในการเป็นที่หลบหนีภัยจากการไล่ทำร้ายและสังหารก่อนที่คริสต์ศาสนาจะเป็นศาสนาที่ได้รับการประกาศว่าเป็นศาสนาของจักรวรรดิ ที่จะเห็นได้จากคริสต์ศาสนสถานจำนวนมากมายที่ตั้งอยู่ในบริเวณนี้
คัยเซรี

คัยเซรี (ภาษาตุรกีออตโตมัน: قیصریه; "คัยเซรี", "ไคเซอรี"; "ไกซาเรีย", "ไกซาเรีย มาซากา" ในประวัติศาสตร์: "Mazaka" or "Mazaca", "Eusebia", "Caesarea Cappadociae", และต่อมา "Kaisariyah",) เป็นเมืองอุตสาหกรรมที่ตั้งอยู่ทางตอนกลางของอานาโตเลียในประเทศตุรกี
ออราทอริโอ

ออราทอริโอ  มีกำเนิดขึ้นโดยผู้ประพันธ์เพลงนาม Carisimi (1605-1674) ออราทอริโอเป็นบทเพลงที่ประกอบด้วยการร้องเดี่ยว หรือร้องกลุ่มของนักร้องระดับเสียงต่างๆ การร้องของวงขับร้องประสานเสียง โดยมีการบรรเลงของวงออร์เคสตราประกอบ ซึ่งบทร้องเป็นเรื่องราวขนาดยาวเกี่ยวกับศาสนาคริสต์ ลักษณะของออราทอริโอนั้นมีความคล้ายกับโอเปร่า แต่ออราทอริโอนั้นไม่มีการแต่งตัวแบบละคร ไม่มีฉากหลัง และการแสดงประกอบนั่นเอง ลักษณะเด่นของออราทอริโอที่ต่างไปจากเพลงศาสนาแบบอื่นๆ ได้แก่ การประพันธ์บทร้องที่คำนึงถึงดนตรีประกอบ มิได้มุ่งถึงบทร้องที่นำมาจากบทประพันธ์ของวัดแต่ดั้งเดิมดังเช่นเพลงโบสถ์แบบอื่นๆ นอกจากนี้ออราทอริโอยังเป็นบทเพลงที่มีความยาวมาก ซึ่งต่างไปจากเพลงคันตาตาที่เป็นบทเพลงขนาดสั้นกว่า ออราทอริโอถ้าแสดงโดยสมบูรณ์อาจยาวถึง 4-6 ชั่วโมง ในปัจจุบันการแสดงบทเพลงออราทอริโอจึงมีการตัดเพลงบางท่อนออกเพื่อลดเวลาการแสดงให้เหมาะสม
คริสตี มอนเตโร

คริสตี มอนเตโร  เป็นตัวละครจากเกม "เทคเคน" (ปรากฏตัวครั้งแรกใน "เทคเคน 4") โดยเป็นนักสู้สาวจากบราซิลผู้นำวิชากาโปเอย์รามาใช้ในการต่อสู้ คริสตี มอนเตโร เป็นหลานสาวของโฮ จิ มอง ซึ่งเป็นอาจารย์ของเอ็ดดี กอร์โด
ประวัติ.
คริสตี มอนเตโร เป็นหลานสาวของโฮ จิ มอง ซึ่งเป็นอาจารย์ผู้สอนวิชากาโปเอย์ราให้กับเอ็ดดี กอร์โด โดยเอ็ดดี้ได้ให้คำมั่นสัญญาว่าเมื่อเขาออกจากเรือนจำแล้วเขาจะสอนวิชากาโปเอย์ราให้กับคริสตี ภายหลังจากการแข่งขันเทคเคนครั้งที่ 3 เอ็ดดีได้ทำการสอนวิชาการต่อสู้ให้กับคริสตีตามที่ได้สัญญาเอาไว้ สองปีต่อมา คริสตีได้พัฒนาฝีมือจนเป็นนักสู้ที่เก่งกาจ ในช่วงนี้เองที่เอ็ดดีได้หายตัวไปเพื่อล้างแค้นให้กับพ่อของตนที่ถูกฆ่าตาย เมื่อมีการจัดการแข่งขันเทคเคนครั้งที่ 4 ขึ้น คริสตีจึงเข้าร่วมการแข่งขันโดยมีวัตถุประสงค์ในการค้นหาเงื่อนงำนั้นรวมทั้งต้องการตามหาเอ็ดดีในช่วงเวลาเดียวกัน
คริสตีได้เดินทางไปรับปู่ของเธอที่เพิ่งออกจากเรือนจำ เธอสังเกตเห็นว่าเขามีอาการป่วยหนักเนื่องจากอยู่เรือนจำมาเป็นระยะเวลาที่ยาวนาน คริสตีจึงพาปู่ของเธอไปที่โรงพยาบาล ซึ่งแพทย์ได้รายงานว่าปู่ของเธออาจมีชีวิตอยู่ได้อีกไม่นานหากไม่รักษาให้หายขาด คริสตีจึงมีความต้องการเทคโนโลยีชั้นสูงจากบริษัทในเครือของตระกูลมิชิมามารักษาปู่ของเธอ เมื่อคริสตีได้รับเชิญให้เข้าร่วมรายการแข่งขันเทคเคนครั้งที่ 5 เธอคิดว่าเป็นโอกาสสำคัญที่จะรักษาชีวิตของปู่เอาไว้ได้ จึงตัดสินใจเข้าร่วมการแข่งขันครั้งนี้ในทันที
คริสตีก่อนเริ่มการแข่งขันเอ็ดดี้และปู่ของคริสตีหายตัวไปหลังที่คริสตีกลับมาแล้ว คริสตีพยายามตามหาทั้งสองโรงพยาบาลที่ปู่รักษายังไม่หายบอกว่า เขาไปบริษัทมิชิมา ไซบัตสึ เพื่อช่วยปู่ของคริสตี เธอจึงเข้าร่วมการแข่งขันครั้งนี้เพื่อตามหาปู่และเอ็ดดี แต่ตอนจบ ปู่คริสตีเสียชีวิต จากการสงครามของมิชิมา ไซบัตสึ
การออกแบบตัวละคร.
เดิมทีทาง "นัมโค" เองก็เคยมีความคิดที่จะสร้างตัวละครผู้ใช้วิชาคาโปเอร่าเป็นเพศหญิงให้มามีบทบาทในภาค 3 แต่เกิดเปลี่ยนใจให้ "เอ็ดดี กอร์โด" ซึ่งเป็นเพศชายเข้ามามีบทบาทแทน และหลังจากนั้น "คริสตี มอนเตโร" จึงเข้ามามีบทบาทในภาค 4 ดังที่ผู้ผลิตได้เคยคิดไว้ตอนแรกในที่สุด
การตอบรับ.
ตัวละครดังกล่าวได้รับการตอบรับจากสื่อเกมว่าเป็นหนึ่งในผู้หญิงที่ "มีชื่อเสียงที่สุด" ในวิดีโอเกม
รังษีนภดล ยุคล

คุณหญิงรังษีนภดล ยุคล (เดิม: หม่อมเจ้ารังษีนภดล ยุคล; 2 ตุลาคม พ.ศ. 2480 – 6 กรกฎาคม พ.ศ. 2560) มีนามลำลองว่า ท่านหญิงอ๋อย เป็นพระธิดาในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมหลวงสร้อยระย้า ยุคล
ประวัติ.
หม่อมเจ้ารังษีนภดล ยุคล ประสูติเมื่อวันที่ 2 ตุลาคม พ.ศ. 2480 มีเจ้าพี่น้องร่วมพระบิดา-มารดาสององค์ ได้แก่
หม่อมเจ้ารังษีนภดลทรงเข้าศึกษาที่โรงเรียนราชินีจนถึงชั้นมัธยมศึกษาปีที่ 4 จึงไปศึกษาต่อที่เมืองโลซาน ประเทศสวิตเซอร์แลนด์ นอกจากวิชาสามัญแล้วหม่อมเจ้ารังษีนภดลยังทรงศึกษาด้านการกีฬาและด้านภาษา มีปรีชาด้านการกีฬาหลายชนิด เช่น ขี่ม้า เทนนิส ว่ายน้ำ
ในพระราชพิธีบรมราชาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระราชพิธีเฉลิมพระราชมณเฑียร พุทธศักราช 2493 หม่อมเจ้ารังษีนภดล ยุคลได้เชิญเครื่องเครื่องเฉลิมพระราชมณเฑียร ลำดับที่ 3 พระแสงฝักทองเกลี้ยง
หม่อมเจ้ารังษีนภดลทรงกราบบังคมทูลลาออกจากฐานันดรศักดิ์เพื่อสมรสกับหม่อมหลวงตวง สนิทวงศ์ เมื่อวันที่ 10 เมษายน พ.ศ. 2499 โดยมีบุตร-ธิดาสี่คน ได้แก่
ต่อมาได้สมรสใหม่กับนายแพทย์วิเชียร ตระกูลสิน
คุณหญิงรังษีนภดลถึงชีพิตักษัยด้วยโรคหทัยวายเฉียบพลัน เมื่อเวลา 20.00 นาฬิกา ของวันที่ 6 กรกฎาคม พ.ศ. 2560 สิริชันษา 79 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานโกศโถประกอบเกียรติยศศพ ณ ศาลากวีนีรมิต วัดเทพศิรินทราวาสราชวรวิหาร และในวันที่ 24 มีนาคม พ.ศ. 2562 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จแทนพระองค์ไปในการพระราชทานเพลิงศพ
ปริญญาดุษฎีบัณฑิตย์กิตติมศักดิ์.
คุณหญิงรังษีนภดล ยุคล ทรงเข้ารับพระราชทานปริญญาดุษฎีบัณฑิตกิตติมศักดิ์ สาขาวิทยาศาสตร์สิ่งแวดล้อม จากมหาวิทยาลัยราชภัฏสวนสุนันทา ณ อาคารใหม่ สวนอัมพร เมื่อวันที่ 7 พฤษภาคม พ.ศ. 2554
อุปนิสัย.
ชีวิตในวัยเยาว์หม่อมเจ้ารังษีนภดลโปรดตามเสด็จพระบิดาไปทอดเนตรสภาพธรรมชาติในพื้นที่ป่าหลายแห่ง เช่น ป่าพนมสารคาม ป่าชายแดนเทือกเขาตะนาวศรี ทรงสนทัยการศึกษาพันธุ์ไม้และความเป็นอยู่ของสัตว์ป่าแต่ละชนิด ตลอดจนศึกษาเกี่ยวกับรอยเท้าสัตว์ป่า จนทรงเชี่ยวชาญอย่างมาก ทรงสามารถนำความรู้เหล่านี้มาถ่ายทอดให้กับผู้ที่ร่วมงานและอยู่ใกล้ชิดได้เป็นอย่างดี คุณหญิงรังษีนภดลได้รับการยกย่องในฐานะนักอนุรักษ์ทรัพยากรธรรมชาติ ได้ทุ่มเทแรงกายเพื่องานอนุรักษ์ธรรมชาติ สัตว์ป่าและสิ่งแวดล้อม แม้ในช่วงอายุมากก็มีสุขภาพที่แข็งแรง สามารถเดินป่า และขับรถยนต์เอง นอกจากนี้ยังมีความจำเป็นเลิศ สามารถถ่ายทอดเรื่องราวเก่า ๆ ได้อย่างแม่นยำ มีอุปนิสัยเรียบง่าย ไม่ถือตัว และยังไปในงานพิธีต่าง ๆ ตามคำเชิญ
ในปัจฉิมวัยพำนักอยู่ ณ ตำหนักรังสิตคลองสี่ ซึ่งตั้งอยู่ตรงปากทางเข้าคลองสี่ (ริมถนนรังสิต-นครนายก) ถนนพระองค์เจ้าสาย ตรงข้ามร้านอาหารบ่อเงิน และสนามม้าสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ซึ่งอยู่ฝั่งเดียวกันกับพระตำหนักบึงยี่โถ ในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในบริเวณแนวเดียวกัน ซึ่งนอกจากเป็นที่พำนักแล้ว ยังเป็นที่ทำการมูลนิธิหม่อมเจ้าหญิงรังษีนภดล ยุคล เป็นมูลนิธิที่ได้เล็งเห็นความสำคัญในการอนุรักษ์ช้างป่า กระทิง และสัตว์ป่าอื่น ๆ โดยภายในพื้นที่ตำหนัก คุณหญิงรังษีนภดลได้นำที่นาส่วนตัวมาใช้เป็นแปลงปลูกข้าวหอมนิล ตามแนวพระราชดำรัสเศรษฐกิจพอเพียง โดยลงมือหว่านพันธุ์ข้าว ใส่ปุ๋ยและควบคุมการเก็บผลผลิตเอง ทั้งยังใช้ที่นาเป็นที่ทำงาน เพื่อติดตามดูแปลงข้าว และนำผลผลิตข้าวหอมนิลที่ได้ไปแจกจ่ายแก่ประชาชนในพื้นที่ต่าง ๆ
แหล่งข้อมูลอื่น.
<templatestyles src="Reflist/styles.css" />
แอนติออก

แอนติออกบนแม่น้ำออรอนตีส (ออกเสียง) เป็นเมืองกรีกโบราณที่ตั้งอยู่บนฝั่งแม่น้ำออรอนตีส ซึ่งซากปรักหักพังตั้งอยู่ใกล้กับเมืองอันทักยา ในประเทศตุรกีในปัจจุบัน
แอนติออกก่อตั้งขึ้นเมื่อปลายศตวรรษที่ 4 ก่อนคริสต์ศักราชโดยเซลิวคัสที่ 1 นิคาเตอร์ขุนพลในพระเจ้าอเล็กซานเดอร์มหาราช แอนติออกเจริญขึ้นมาจนในที่สุดก็เป็นเมืองคู่แข่งของอะเล็กซานเดรีย และเป็นเมืองเอกของตะวันออกใกล้ และเป็นเมืองศูนย์กลางของประวัติศาสตร์ยุคแรกของคริสต์ศาสนา
หมายเหตุ.
<templatestyles src="Reflist/styles.css" />
เซลล์ปฐมภูมิ

เซลล์ปฐมภูมิ  เป็นแบตเตอรี่แบบหนึ่งซึ่งปฏิกิริยาทางเคมีไฟฟ้าไม่สามารถพลิกกลับได้ ตัวอย่างของเซลล์ปฐมภูมิอย่างง่ายๆก็คือแบตเตอรี่ที่ใช้ครั้งเดียวแล้วทิ้ง เซลล์ปฐมภูมิไม่เหมือนกับเซลล์ทุติยภูมิ ปฏิกิริยาเคมีในเซลล์ปฐมภูมิไม่สามารถย้อนกลับด้วยการปล่อยกระแสไฟเข้าไปในเซลล์ ตัวทำปฏิกิริยาทางเคมีไม่สามารถฟื้นฟูมาที่ตำแหน่งและความจุเริ่มต้นได้ เซลล์ปฐมภูมิใช้วัสดุหนึ่งถึงสองชนิดมาทำเป็นขั้วไฟฟ้า
ความบกพร่องของผนังกั้นหัวใจห้องล่าง

ความบกพร่องของผนังกั้นหัวใจห้องล่าง  เป็นความผิดปกติแต่กำเนิดของหัวใจ เป็นความบกพร่องที่เกิดกับผนังกั้นหัวใจห้องล่าง เกิดเป็นรูเชื่อมระหว่างหัวใจห้องซ้ายล่างกับหัวใจห้องขวาล่าง
ผนังกั้นหัวใจห้องล่างอาจแบ่งออกได้เป็นสองส่วนคือส่วนล่างที่ประกอบด้วยกล้ามเนื้อเป็นส่วนใหญ่ (muscular) และส่วนบนที่ประกอบด้วยเยื่อบางเป็นส่วนใหญ่ (membranous) ส่วนของผนังกั้นหัวใจห้องล่างทั้งสองส่วนนี้มีเซลล์กล้ามเนื้อหัวใจที่ทำหน้าที่นำสัญญาณไฟฟ้าอยู่เป็นปริมาณมากและทำหน้าที่สำคัญในการนำสัญญาณไฟฟ้าของหัวใจ ส่วนที่เป็นเยื่อบางเป็นส่วนที่เกิดความบกพร่องได้ที่สุดและพบบ่อยที่สุดในผู้ป่วยเด็กโตและผู้ใหญ่
Congenital VSDs are collectively the most common congenital heart defects.
โรเบิร์ต การ์เซีย

โรเบิร์ต การ์เซีย  เป็นตัวละครจากเกม "เดอะคิงออฟไฟท์เตอร์ส" (ปรากฏตัวครั้งแรกในเกม "อาร์ท ออฟ ไฟท์ติ้ง") ซึ่งเป็นนักคาราเต้สายเคียวคุเกนริวชาวอิตาลี ซึ่งเป็นทั้งสหายและศิษย์ร่วมสำนักเดียวกับ "เรียว ซากาซากิ" และโรเบิร์ตมีแฟนสาวชื่อ "ยูริ ซากาซากิ" ซึ่งเป็นน้องสาวของเรียวนั่นเอง
ในนิตยสารเกมแมสท์ 1997 ฮีโร่ คอลเลคชั่น โรเบิร์ต การ์เซีย ได้รับคะแนนโหวตตัวละครยอดนิยมจากทีมงานของนิตยสารดังกล่าวเป็นอันดับที่ 46 โดยอยู่ในอันดับเดียวกันกับตัวละครอื่นเจ็ดราย ดังเช่น ฮัตโตริ ฮันโซ จากซามูไร สปีริท รวมทั้งโกนิตซ์ จากเดอะคิงออฟไฟท์เตอร์ส
ประวัติตามท้องเรื่อง.
โรเบิร์ต การ์เซีย เป็นบุตรชายของอัลเบอร์โต้ การ์เซียซึ่งเป็นนักธุรกิจชาวอิตาลีที่มั่งคั่ง โดยอัลเบอร์โต้เป็นเพื่อนสนิทของทาคุม่า ซากาซากิ ผู้เป็นอาจารย์คาราเต้สายเคียวคุเกนริว เมื่อโรเบิร์ตอยู่ในวัยหนุ่ม เขาได้หลงใหลรูปแบบการต่อสู้ รวมทั้งความประสงค์ของพ่อ โรเบิร์ตจึงเป็นศิษย์ของทาคุม่า และโรเบิร์ตเอง ก็มักใช้เวลาฝึกฝนร่วมกับเรียว ซากาซากิ ซึ่งเป็นเพื่อนสนิท
โรเบิร์ต มีการพัฒนาความสัมพันธ์ต่อน้องสาวของเรียวซึ่งมีชื่อว่ายูริ ซากาซากิ ซึ่งเขาได้หลงใหลในตัวเธอตั้งแต่แรกพบ รวมทั้งมีความต้องการที่จะแต่งงานกับเธอด้วยเช่นกัน
ราชอาณาจักรเพอร์กามอน

ราชอาณาจักรเพอร์กามอน  เป็นราชอาณาจักรในบริเวณตะวันออกกลางในเอเชียและยุโรปในบริเวณที่ปัจจุบันคือประเทศตุรกี ราชอาณาจักรเพอร์กามอนก่อตั้งขึ้นในปี 241 ก่อนคริสต์ศักราชโดยอัตตาลัสที่ 1 ราชอาณาจักรเจริญถึงจุดสูงสุดในปี 188 ก่อนคริสต์ศักราช ในปี 133 ก่อนคริสต์ศักราชอัตตาลัสที่ 3ก็ยกราชอาณาจักรให้แก่พลเมืองโรมัน
เซธ (สตรีทไฟท์เตอร์)

เซธ  เป็นตัวละครจากเกม"สตรีทไฟท์เตอร์" ซึ่งเป็นบอสที่ปรากฏตัวครั้งแรกใน"สตรีทไฟท์เตอร์ IV" โดยมีทักษะการต่อสู้ของนักสู้ในเกมหลายคนมารวมกัน และอยู่ในหน่วย S.I.N.(Shadaloo.Intimidation.Network) ซึ่งอยู่ในสังกัด"ชาโดลู"
ประวัติตามท้องเรื่อง.
เซธ ไม่มีประวัติที่มาแน่ชัดแต่ที่ทราบคือเขาเป็นหัวหน้าหน่วยในองค์กร S.I.N เซธเป็นมนุษย์ที่ถูกสร้างมาโดยเกิดจากการ ผสมท่าต่าง ๆ ของนักสู้
ในสตรีทไฟท์เตอร์ โดยมี ริว (ท่าโชริวเค็น) ดัลซิม (โยคะเทเลพอร์ทและร่างกายที่ยืดหยุ่น) แซนกีฟ (ท่าจับทุ่ม) ไกล์ (โซนิกบูม) โดยตรงกลางท้องของเขามีรูปหยินหยางที่หมุนตลอดเวลาอยู่และสามารถดูดสิ่งของเข้าไปได้ (รวมถึงมนุษย์) เมื่อเขาใช้ท่าต่างๆและเมื่อได้รับความเสียหายตัวของเขาจะค่อยๆเปลี่ยนเป็นสีดำ โดยคาดว่าเขาน่าจะมีเป้าหมายคือจัดการร่างที่ผลิตออกมาเหมือนเขาให้หมดเพราะเขาคิดว่าเซธคือเขาคนเดียวเท่านั้น
การสร้างตัวละคร.
เซธมีสัดส่วนอก 130 ซม. เอว 85 ซม. สะโพก 89 ซม.
การตอบรับ.
เว็บไซต์วิดีโอเกมเมอร์.คอมได้วิจารณ์ถึงเซธอย่างหนัก โดยอธิบายว่า "ไม่เพียงแต่การต่อสู้ที่เอาของเก่ามาทำใหม่ หากแต่เป็นความขี้เกียจในส่วนของแคปคอม เขาดูเหมือนด็อกเตอร์แมนฮัตตันจากหนังสือการ์ตูน"วอชเม็น"" พวกเขาเสริมว่าการรวมกันของตัวละครนี้ช่างเหลวไหล และการเคลื่อนย้ายจากตัวละครที่มีอยู่ทำให้เป็นความผิดหวัง ส่วนทางเว็บไซต์ยูโรเกมเมอร์ได้แสดงความรู้สึกเช่นเดียวกัน โดยเฉพาะอย่างยิ่งการวิจารณ์ของตัวละครว่า "เกือบจะไม่สามารถป้องกันได้ แต่มีท่าไม้ตายที่อ่อนแอ"
ไอโอเนีย

ไอโอเนีย  หรือ เยาวนะ เป็นภูมิภาคโบราณที่ตั้งอยู่ทางตอนกลางของฝั่งทะเลอานาโตเลียในประเทศตุรกีปัจจุบัน ไอโอเนียเป็นภูมิภาคที่ตั้งอยู่ติดกับอิซเมียร์ที่เดิมคือสเมอร์นา
ชาวไอโอเนีย.
ชาวไอโอเนีย (รูปเอกพจน์:) เป็น 1 ในจำนวน 4 เผ่าพันธ์ ตามลักษณะที่ชาวกรีกเชื่อว่าชาติของตนเคยถูกแยกออกในสมัยโบราณ อีกสามเผ่า ได้แก่ ชาวดอเรียน ชาวอีโอเลียน และชาวอะคีอัน ภาษากรีกสำเนียงไอโอเนีย เป็นหนึ่งในสามสำเนียงภาษาของโลกอารยธรรมกรีก ควบคู่กับภาษากรีกสำเนียงดอเรียน และสำเนียงอีโอเลียน มีนักวิชาการที่สำคัญอยู่มากมาย อาทิ เธลีส(Thales 624-547B.C)อะแนกซิแมนเดอร์ (Anaximander 611-547B.C.) พีทาโกรัส (Pythagoras 560-475B.C.)
วัดสุวรรณคีรีปิฎก

วัดสุวรรณคีรีปิฎก เป็นวัดในจังหวัดลพบุรี ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี
ประวัติ.
วัดสุวรรณคีรีปิฎก เป็นวัดที่ตั้งอยู่บนภูเขา มีค้างคาวจำนวนมาก ภาพทั่วไป เป็นภูเขามีลักษณะคล้ายตะกร้าคว่ำ ตั้งอยู่หมู่ 7 ตำบลนิคมสร้างตนเอง อำเภอเมืองลพบุรี จังหวัดลพบุรี มีการสร้างวัดขึ้นเมื่อ พ.ศ. 2498 แต่เดิมชื่อวัดเขาตะกร้าทอง สังกัดคณะสงฆ์มหานิกาย เป็นวัดที่สร้างอยู่บนไหล่เขาตะกร้าทอง มีถ้ำซึ่งมีค้างคาวอาศัยอยู่เป็นจำนานมาก มีพระประธาน คือ "พระพุทธสิรินิมิตมงคล" เป็นวัดที่สร้างอยู่บนภูเขาใกล้กับบริเวณอ่างซับเหล็ก จังหวัดลพบุรีโดยพระสุปฏิปัณโณผู้ก่อสร้างวัดนี้ขึ้นมาคือ หลวงปู่บุญเหลือ และหลวงปู่ขาว ซึ่งในขณะนั้นได้เดินธุดงค์ผ่านมายังสถานที่แห่งนี้ กล่าวกันว่าบริเวณยอดเขาซึ่งเป็นที่ตั้งของวัดนี้มีลักษณะเป็นแอ่งคล้ายกับตะกร้า เมื่อยามต้องแสงแดดนั้นบริเวณแอ่งนี้จะมีแสงระยิบระยับคล้ายกับทอง จึงเป็นที่มาของชื่อวัดเขาตะกร้าทองดังกล่าว หลวงปู่บุญเหลือท่านได้มรณภาพไปตั้งแต่ พ.ศ. 2516 ยังเหลืออยู่แต่หลวงปู่ขาวซึ่งตอนนี้[]ได้ไปสร้างวัดอยู่ที่จังหวัดศรีสะเกษ ภายในถ้ำประดิษฐานพระพุทธรูปและรูปปั้นหลวงปู่บุญเหลือ และปู่ฤๅษี ห้องถัดมา คือถ้ำมหาโชคซึ่งอยู่ในถ้ำ มีค้างคาวน้อยใหญ่อาศัยอยู่ข้างในเป็นห้องโถงประดิษฐานพระพุทธรูปองค์ใหญ่ สิ่งมหัศจรรย์ที่เราได้พบคือห้องโถงประดิษฐานพระพุทธรูป กับจุดที่ค้างคาวอาศัยนั้นห่างกันไม่เกินสิบก้าว แต่บริเวณที่ประดิษฐานพระพุทธรูป จะไม่มีค้างคาวมาเกาะด้านบนและไม่มีมูลค้างคาวให้เห็นเลยแม้แต่น้อย เขาตะกร้าทองจะมีลักษณะไม่เหมือนวัดอื่นโดยเป็นอาคารสูง 4 -5 ชั้น ยาวไปตามไหล่เขา เมื่อไปถึงยอดเขาจะมีถ้ำใหญ่ ได้แก่ ถ้ำพระ ถ้ำฤๅษี ถ้ำคัางคาว ถ้ำมหาโชค ซึ่งเป็นถ้ำธรรมชาติควรแก่การศึกษา และทางวัดได้เก็บศพของหลวงพ่อบุญเหลือ ซึ่งมีสภาพไม่เน่าเปื่อยไว้ให้ประชาชนที่เคารพได้กราบสักการบูชา ในยามพลบค่ำจะสามารถชมค้างคาวนับแสนตัวเหินทะยานสู่ท้องฟ้า และสามารถชมทิวทัศน์ของธรรมชาติบริเวณอ่างเก็บน้ำห้วยซับเหล็ก และบริเวณโดยรอบที่มีความสวยงาม
สะพานแคล็พเพอร์

สะพานแคล็พเพอร์ (bridge#en ออกเสียง Clapper) เป็นสะพานแบบโบราณที่พบในบริเวณภูมิภาคที่เป็นมอร์ (moors) ของมณฑลเดวอน ในบริเวณ ดาร์ทมอร์ และ เอ็กซมอร์) และบริเวณตอนเหนือขึ้นไปของสหราชอาณาจักรที่รวมทั้งสโนโดเนีย และ แองเกิลซีย์ ตัวสะพานก่อสร้างด้วยหินแกรนิตแบนแผ่นใหญ่บนตอม่อที่ทำด้วยหิน สำหรับข้ามลำธาร หรือ ริมลำธาร
ประวัติ.
สะพานแคล็พเพอร์มักจะเป็นสะพานที่มีความเกี่ยวข้องกับสะพานในสมัยก่อนประวัติศาสตร์ ที่ส่วนใหญ่แล้วจะสร้างขึ้นในยุคกลาง และบางสะพานก็สร้างขึ้นหลายร้อยปีหลังจากนั้น สะพานแคล็พเพอร์มักจะสร้างในบริเวณของลำธารที่ตื้น (Ford) ที่เกวียนสามารถลุยข้ามได้ จากอุทยานแห่งชาติแห่งอังกฤษและเวลส์แห่งดาร์ทมอร์ คำว่า "clapper" แผลงมาจากภาษาแองโกล-แซ็กซอนว่า "cleaca" ที่แปลว่า "เชื่อมเกาะหิน" (bridging the stepping stones) "พจนานุกรมภาษาอังกฤษ ฉบับออกซฟอร์ด" ให้ที่มาว่ามาจากภาษาละตินยุคกลางของคำว่า "clapus" หรือ "claperius" ที่มีรากมาจากภาษากอลที่เดิมหมายถึง "กองหิน" 
ตัวอย่าง.
ตัวอย่างของสะพานแคล็พเพอร์ก็ได้แก่สะพานแคล็พเพอร์โพสต์บริดจ์ที่ตั้งอยู่ที่โพสต์บริดจ์, เดวอนในดาร์ทมอร์ แผ่นหินแต่ละก้อนที่ใช้มีความยาวกว่า 4 เมตร กว้าง 2 เมตร และแต่ละก้อนก็หนักกว่า 8 ตัน ซึ่งเป็นสะพานที่เกวียนเล่มเล็กๆ สามารถใช้ข้ามได้ สะพานนี้ได้รับการบันทึกเป็นลายลักษณ์อักษรเป็นครั้งแรกในปี ค.ศ. 1380 และกล่าวว่าเป็นสะพานที่สร้างขึ้นเพื่อช่วนในการขนส่งดีบุกบนหลังม้าไปยังเมืองทาวิสสต็อค, เดวอน
ตัวอย่างอื่นก็ได้แก่สะพานทาร์สเต็พส์ข้ามแม่น้ำบาร์ลในเอ็กซมอร์
สะพานแคล็พเพอร์ที่มีขนาดใหญ่เช่นสะพานที่ดาร์ทมีท และ เบลเลเวอร์ถูกน้ำพัดพังไปแล้วระหว่างน้ำท่วม หรือถูกรื้อทิ้ง
แม้ว่าสะพานแคล็พเพอร์มักจะเป็นคำที่ใช้กับสะพานที่สร้างในสหราชอาณาจักร และ สะพานแบบแคล็พเพอร์ก็มีสร้างกันโดยทั่วไปทั่วโลก เช่น Anping Bridge ในประเทศจีนที่มีความยาวถึง 2 กิโลเมตร
แผ่นดินไหวในประเทศชิลี พ.ศ. 2553

แผ่นดินไหวในประเทศชิลี พ.ศ. 2553 เป็นเหตุการณ์แผ่นดินไหวที่เกิดนอกชายฝั่งแคว้นเมาเล ประเทศชิลี เมื่อวันที่ 27 กุมภาพันธ์ พ.ศ. 2553 เมื่อเวลา 03:34 ตามเวลาท้องถิ่น (06:34 UTC) มีขนาด 8.8 ตามมาตราโมเมนต์ เป็นเวลานานราว 3 นาที ถือเป็นการแผ่นดินไหวที่มีความรุนแรงที่สุดหลังจากเกิดเหตุการณ์แผ่นดินไหวมีขนาด 9.5 ตามมาตราโมเมนต์เมื่อปี พ.ศ. 2503 ที่บัลดิเบีย (ถือเป็นแผ่นดินไหวรุนแรงที่สุดในโลกเท่าที่เคยมีบันทึก) และถือเป็นเหตุแผ่นดินไหวที่มีความรุนแรงที่สุดหลังเหตุการณ์แผ่นดินไหวในมหาสมุทรอินเดีย พ.ศ. 2547 ถือว่ามีความรุนแรงเป็นอันดับ 7 เท่าที่มีการบันทึกมา (เทียบเท่าเหตุการณ์แผ่นดินไหวในประเทศเอกวาดอร์ พ.ศ. 2449) มีความรุนแรงมากกว่าเหตุการณ์แผ่นดินไหวในเฮติ พ.ศ. 2553 ที่มีขนาด 7.0 ตามมาตราโมเมนต์ ที่เพิ่งเกิดขึ้นเมื่อเดือนมกราคม พ.ศ. 2553
เมืองที่ได้รับประสบความรุนแรงระดับ IX (พื้นดินแยก) ตามมาตราเมร์กัลลี คือเมืองตัลกาอัวโน, อาเราโก, โลตา, ชิกัวยันเต, กาเนเต และซานอันโตนิโอ แผ่นดินไหวครั้งนี้ยังรู้สึกได้ถึงเมืองหลวง ซานเตียโก ที่ระดับ VIII (อย่างรุนแรง) ตามมาตราเมร์กัลลี แรงสั่นไหวยังรู้สึกได้ในหลายเมืองของอาร์เจนตินา รวมถึงเมืองบัวโนสไอเรส, กอร์โดบา, เมนโดซา และลาริโอฆา แรงสั่นไหวยังรู้สึกได้ไปทางตอนเหนือถึงเมืองไอกาในเปรูทางตอนใต้ และยังเตือนภัยคลื่นสึนามิไปยัง 53 ประเทศ และมีการบันทึกว่าคลื่นสึนามิ มีความสูงไปถึง 2.6 เมตร ในทะเล ที่เมืองวาลปาราอิโซ ประเทศชิลี ประธานาธิบดีมิเชล บาเชเลตออกมาประกาศเขตพื้นที่มหันตภัย 
จุดเหนือศูนย์แผ่นดินไหวอยู่นอกชายฝั่งแคว้นเมาเล ราว 8 กิโลเมตรทางตะวันตกของกูรานิเป และ 115 กิโลเมตร ทางเหนือ-ตะวันออกเฉียงเหนือไปทางเมืองที่ใหญ่ที่สุดเป็นอันดับ 2 ของชิลี เมืองกอนเซปซิออน แผ่นดินไหวยังทำให้เกิดคลื่นในทะเลสาบพอนต์ชาร์เทรน ไปทางเหนือของเมืองนิวออร์ลีนส์ สหรัฐอเมริกา ตั้งอยู่ห่างจากจุดเหนือศูนย์แผ่นดินไหว 7,600 กิโลเมตร
กอนเซปซิออน

กอนเซปซิออน  เป็นเมืองในประเทศชิลี เมืองหลักของจังหวัดกอนเซปซิออนและแคว้นบิโอ-บิโอ (หรือเขตที่ 8) เป็นเขตเมืองขยายที่ใหญ่ที่สุดเป็นอันดับ 2 ของประเทศ มีประชากร 889,725 คน (สำรวจประชากรปี 2002)
สะพานโค้งพระจันทร์

สะพานโค้งพระจันทร์  เป็นสะพานเดินเท้าที่มีลักษณะโค้งแบบโก่ง ที่ถ้าสร้างด้วยไม้ผู้ข้ามก็อาจจะต้อง "ปีน" ขึ้นเหมือนกับการปีนบันได และเมื่อลงจากสะพานก็ต้องไต่ลง สะพานประเภทนี้มักจะสร้างกันในสวนในประเทศจีนและญี่ปุ่น และเรียกว่า "สะพานกลอง" (drum bridge) ซึ่งมาจากเมื่อมองด้านตัดแล้วก็จะมีลักษณะคล้ายกลอง 
สะพานประเภทนี้เดิมออกแบบให้คนเดินเท้าเดินข้ามสะพานได้ ขณะเดียวกันเรือก็สามารถลอดใต้สะพานได้ด้วย การสร้างโค้งให้สูงทำให้ใช้เนื้อที่ในการสร้างสะพานน้อยลง การวางสะพานในสวนภูมิทัศน์ก็มักจะวางในตำแหน่งที่น้ำนิ่งที่ทำให้สามารถเห็นเงาสะท้อนในน้ำได้อย่างงดงาม โค้งครึ่งวงกลมทำให้เมื่อสะท้อนลงในน้ำแล้วก็ทำให้เห็นเป็นวงกลมทั้งวงเหมือนพระจันทร์เต็มดวง
นิวออร์ลีนส์

นิวออร์ลีนส์ ([la nuvɛlɔʁleɑ̃]) เป็นนครและแพริชที่ตั้งอยู่ริมแม่น้ำมิสซิสซิปปีในภูมิภาคตะวันออกเฉียงใต้ของรัฐลุยเซียนา มีประชากรราว 390,144 คนจากการประมาณในปี 2019 ถือเป็นเมืองที่มีประชากรมากที่สุดในรัฐลุยเซียนา และเป็นเมืองศูนย์กลางทางเศรษฐกิจที่สำคัญด้วยท่าเรือสำคัญในภูมิภาคริมอ่าวของสหรัฐอเมริกา
นิวออร์ลีนส์เป็นที่รู้จักไปทั่วโลกจากดนตรีอันเป็นเอกลักษณ์, อาหารครีโอล, ภาษาอังกฤษพื้นถิ่น และเทศกาลต่าง ๆ โดยเฉพาะมาร์ดิกรา ศูนย์กลางด้านประวัติศาสตร์ของเมืองอยู่ที่ย่านเฟรนช์คอวร์เทอร์ ที่ซึ่งมีสถาปัตยกรรมอันเป็นเอกลักษณ์และกิจกรรมท่องราตรีบนถนนบูร์บง เมืองนี้ได้รับการขนานนามว่าเป็นเมืองที่ "มีเอกลักษณ์เป็นของตัวเองมากที่สุด" (most unique) ในสหรัฐ อันได้มาจากพื้นหลังที่เต็มไปด้วยความหลากหลายทางวัฒนธรรมของพื้นที่ นอกจากนี้ นิวออร์ลีนส์กำลังพัฒนาขึ้นในฐานะ "ฮอลลีวูดใต้" (Hollywood South) จากบทบาทของเมืองที่สูงขึ้นเรื่อย ๆ ในอุตสาหกรรมภาพยนตร์
เมืองนิวออร์ลีนส์ตั้งขึ้นในปี 1718 โอยเจ้าอาณานิคมชาวฝรั่งเศส และเคยเป็นเมืองหลวงของเขตลุยเซียนาภายใต้การปกครองฝรั่งเศสก่อนที่จะถูกซื้อขายให้กับสหรัฐอเมริกาในการครอบครองลุยเซียนาเมื่อปี 1803 นิวออร์ลีนส์เคยเป็นเมืองที่มีประชากรมากที่สุดในสหรัฐเป็นอันดับที่สามในปี 1840 และเคยเป็นเมืองใหญ่สุดในภาคใต้ของสหรัฐนับตั้งแต่ยุคแอนเทเบลลัมจนสิ้นสุดสงครามโลกครั้งที่สอง เมืองนิวออร์ลีนส์มีประวัติเสี่ยงต่ออุทกภัยมายาวนาน ด้วยความสูงจากระดับน้ำทะเลไม่มาก, ปริมาณน้ำฝนสูง, การขาดเส้นทางการระบายน้ำทางธรรมชาติ และลักษณะที่อยู่ติดชิดกับแหล่งน้ำจำนวนมาก ที่ผ่านมารัฐบาลกลางและส่วนท้องถิ่นจึงได้ติดตั้งระบบระบายน้ำที่สลับซับซ้อนเพื่อแก้ปัญหานี้ในนิวออร์ลีนส์
นิวออร์ลีนส์ได้รับผลกระทบหนักจากเฮอร์ริเคนแคทรินาในเดือนสิงหาคม 2005 ที่ซึ่งส่งผลให้พื้นที่มากกว่า 80% ของเมืองถูกน้ำท่วม, มีผู้เสียชีวิต 1,800 ราย และทำให้ประชากรหลายพันคนไม่มีที่อยู่ ทั้งหมดนี้ส่งผลให้ประชากรนิวออร์ลีนส์ลดลงมากกว่า 50% ภายหลังถูกเฮอริเคนถล่ม นับจากนั้นได้มีความพยายามพัฒนาเมืองขึ้นใหม่เพื่อคงจำนวนประชากรในเมืองไว้ และได้เกิดความกังวลต่อการเกิดการแทนที่ชุมชนคนจนดั้งเดิมด้วยผู้อยู่อาศัยใหม่ที่ร่ำรวย (gentrification) ในนิวออร์ลีนส์มากขึ้น
เมืองและแพริชออร์ลีนส์  มีอาณาเขตเดียวกัน (coterminous) ข้อมูลจากปี 2017 ระบุว่าแพริชออร์ลีนส์เป็นแพริชที่มีประชากรมากที่สุดอันดับสามของลุยเซียนา รองจากอีสต์เบเทินรูจ และเจฟเฟอร์ซัน
เรือบรรทุกเครื่องบินชั้นมิดเวย์

เรือบรรทุกเครื่องบินชั้นมิดเวย์  เป็นชั้นของเรือบรรทุกเครื่องบินของกองทัพเรือสหรัฐอเมริกา ตั้งชื่อตามเรือธง คือ ยูเอสเอส มิดเวย์ (CV-41) เข้าประจำการตั้งแต่ปลายปี ค.ศ. 1945 และปลดประจำเมื่อ ค.ศ. 1992 หลังร่วมปฏิบัติการในสงครามอ่าวเปอร์เซีย รวมระยะเวลาที่เข้าประจำการทั้งสิ้น 47 ปี นับเป็นเรือบรรทุกเครื่องบินรุ่นที่เข้าประจำการต่อเนื่องยาวนานที่สุดรุ่นหนึ่ง
เรือบรรทุกเครื่องบินชั้นมิดเวย์ได้รับการพัฒนามาตั้งแต่ปี ค.ศ. 1940 จากผลศึกษาถึงการติดตั้งเกราะและอาวุธบนดาดฟ้า สำหรับเรือที่มีขนาดใกล้เคียงกับเรือบรรทุกเครื่องบินชั้นเอสเซ็กซ์ ผลจากน้ำหนักที่เพิ่มขึ้นเนื่องจากเกราะ ทำให้สามารถบรรทุกเครื่องบินขับไล่ได้สูงสุดเพียง 45 ลำ เทียบกับที่เรือบรรทุกเครื่องบินชั้นเอสเซ็กซ์บรรทุกได้ 90-100 ลำ และได้รับการพัฒนาต่อเนื่องมาเป็นเรือบรรทุกเครื่องบินชั้นนี้
เรือบรรทุกเครื่องบินในชั้นนี้ มีการสร้างขึ้นทั้งสิ้นสามลำ คือ ยูเอสเอส มิดเวย์ (CV-41), ยูเอสเอส แฟรงกลิน ดี. โรสเวลต์ (CV-42) และ ยูเอสเอส คอรัล ซี (CV-43) และได้รับการปรับปรุงในเสริมประสิทธิภาพช่วงทศวรรษ 1950 ทั้งสามลำได้เข้าร่วมปฏิบัติการในสงครามเวียดนาม
มอนสเตอร์ มิวสิค

มอนสเตอร์ มิวสิก (Monster Music) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ปรับสถานะแยกออกมาจากทีมผลิตเพลง MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) ในอดีตของทางบริษัท ภายใต้การนำของ เจี๊ยบ พิสุทธิ์ ทรัพย์วิจิตร อดีตศิลปินและนักแต่งเพลงชื่อดังของค่าย
ประวัติ.
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมของ เจี๊ยบ พิสุทธิ์ ได้เริ่มใช้ชื่อทีม มอนสเตอร์ มิวสิก เป็นครั้งแรกเมื่อช่วงกลางปี 2545 โดยผลงานอัลบั้มแรกๆที่มีโลโก้ของทีมติดอยู่คือ เจอาร์ ออฟไซด์ และ วัยร้ายเฟรชชี่
พ.ศ. 2546 เปิดตัวในฐานะค่ายเพลง มอนสเตอร์ มิวสิก อย่างเป็นทางการ โดยเปิดตัวศิลปินใหม่หลายกลุ่มซึ่งแสดงออกถึงแนวทางการทำงานที่ชัดเจนของค่ายในแนวเพลงป๊อบร็อค อาทิ เช่น เอาท์ (Out), เดอะซิส (The SiS), พิ้งค์ (Pink), โบวี่ (Bovy), ไฮเปอร์ (Hyper)
พ.ศ. 2547 ได้ทำโปรเจกต์อัลบั้มพิเศษ 2 อัลบั้ม เป็นการรวมศิลปินทั้งในสังกัดมอนสเตอร์ มิวสิก และสังกัดย่อยอื่นๆในอาร์เอสมาออกอัลบั้มร่วมกัน โดยมีธีมในการพูดถึงปัญหาการเมืองและสังคมของประเทศในช่วงเวลานั้น ได้แก่ อัลบั้ม ร็อกรักชาติ ที่เปิดตัวด้วยเพลง รักกันไว้เถิด และ อัลบั้ม เดอะแมสเซสส์ (The Messages) กับเพลง นกกระดาษ
พ.ศ. 2548 เจี๊ยบ พิสุทธิ์ ได้ลาออกจากการเป็นผู้บริหารของบริษัทไปในช่วงกลางปี ทำให้มีการปรับเปลี่ยนหัวหน้าทีมผลิตเพลงมาเป็น ศักดิ์สิทธิ์ มาลากุล และ เจษฎา หันช่อ และลดสถานะของค่ายกลับมาเป็น ยูนิตเพลงย่อยหนึ่งของค่ายส่วนกลาง อาร์เอส มิวสิค
พ.ศ. 2550 ยุบรวมยูนิตย่อย มอนสเตอร์ มิวสิก, บั๊คทาวน์ เร็คคอร์ด และ เรียลแอนด์ชัวร์ มาเป็นยูนิตเดียวชื่อ ร็อกสกิน
ศิลปินในสังกัด.
<templatestyles src="Col-begin/styles.css"/>
เรือบรรทุกเครื่องบินชั้นเอสเซ็กซ์

เรือบรรทุกเครื่องบินชั้นเอสเซ็กซ์  เป็นชั้นของเรือบรรทุกเครื่องบินของกองทัพเรือสหรัฐอเมริกา ตั้งชื่อตามเรือธง คือ ยูเอสเอส เอสเซ็กซ์ (CV-9) เข้าประจำการตั้งแต่ช่วง ค.ศ. 1942 ถึง ค.ศ. 1992 มีแผนการสร้างทั้งสิ้น 32 ลำ วางกระดูกงูเรือ 26 ลำ สร้างเสร็จและเข้าประจำการ 24 ลำ ยกเลิกการสร้าง 8 ลำ เป็นฝูงเรือบรรทุกเครื่องบินที่เป็นกำลังหลักของสหรัฐอเมริกาในช่วงสงครามโลกครั้งที่สอง และได้มีส่วนร่วมในโครงการสำรวจอวกาศของสหรัฐ ในช่วงทศวรรษ 1960 ถึง 1970 ทั้งโครงการเมอร์คิวรี โครงการเจมินี โครงการอะพอลโล และสถานีอวกาศสกายแล็บ
เรือบรรทุกเครื่องบินในชั้นนี้ พัฒนามาจากเรือบรรทุกเครื่องบินชั้นยอร์กทาวน์ โดยออกแบบให้ดาดฟ้าเรือกว้าง และยาวขึ้น พร้อมกับติดตั้งลิฟต์ มีทั้งแบบลำเรือสั้น และลำเรือยาว และลานบินแบบขนานกับลำเรือ และแบบทำมุมทแยง
เรือบรรทุกเครื่องบินชั้นเอสเซ็กซ์ ลำแรกที่มีดาดฟ้าเรือยาว คือ ยูเอสเอส ทิคอนเดอโรกา (CV-14) บางครั้งเรียกว่า เรือบรรทุกเครื่องบินชั้นทิคอนเดอโรกา  ในชั้นนี้มีด้วยกัน 13 ลำ
พระเจ้าบรมวงศ์เธอ กรมหมื่นอมเรนทรบดินทร์

พระเจ้าบรมวงศ์เธอ กรมหมื่นอมเรนทรบดินทร์ (9 พฤษภาคม พ.ศ. 2358 - 4 กันยายน พ.ศ. 2421) พระนามเดิม หม่อมเจ้าคเนจร ประสูติเมื่อวันอังคาร เดือน 7 ขึ้น 1 ค่ำ ปีกุน สัปตศก จ.ศ. 1177 ตรงกับวันที่ 9 พฤษภาคม พ.ศ. 2358 เป็นพระราชโอรสในพระบาทสมเด็จพระนั่งเกล้าเจ้าอยู่หัว (ขณะยังดำรงพระยศเป็นกรมหมื่นเจษฎาบดินทร์) และเจ้าจอมมารดาน้อยเมือง ทรงเป็นต้นราชสกุลคเนจร 
เมื่อพระบิดาครองราชย์แล้วจึงทรงยกขึ้นเป็น"พระเจ้าลูกเธอ พระองค์เจ้าคเนจร" ถึงวันที่ 19 มิถุนายน พ.ศ. 2388 จึงได้รับโปรดเกล้าฯ สถาปนาเป็น"พระเจ้าลูกยาเธอ พระองค์เจ้ากรมหมื่นอมเรนทรบดินทร" และโปรดให้กำกับกรมช่างมุก ทรงดูแลการก่อสร้างวัดราชโอรสารามราชวรวิหาร และบูรณะวัดอรุณราชวรารามราชวรมหาวิหาร เป็นต้น
กรมหมื่นอมเรนทรบดินทร์สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันพุธ เดือน 10 ขึ้น 8 ค่ำ ปีขาล สัมฤทธิศก จุลศักราช 1240 ตรงกับวันที่ 4 กันยายน พ.ศ. 2421 พระชันษา 64 ปี พระราชทานเพลิงพระศพ ณ วัดสระเกศราชวรมหาวิหาร เมื่อวันที่ 6 สิงหาคม พ.ศ. 2422 และในวันที่ 15 กรกฎาคม ร.ศ. 130 พระบาทสมเด็จพระมงกุฎเกล้าเจ้าอยู่หัวโปรดให้ใช้คำนำพระนามว่า"พระเจ้าบรมวงษ์เธอ"
พระโอรส-ธิดา.
พระเจ้าบรมวงศ์เธอ กรมหมื่นอมเรนทรบดินทร์ มีพระโอรสและธิดา 31 พระองค์ คือ
คุราเซเกโด้

คุราเซเกโด้  เป็นตัวละครจากเกม "ซามูไร สปีริท" (ปรากฏตัวครั้งแรกในภาค 5) ซึ่งใช้กระดูกที่โผล่ออกมาจากแขนเป็นอาวุธ และมีร่างกายแปลกประหลาดเหมือนกับอสุรกาย โดยผู้ออกแบบได้ใช้ลักษณะของเกนันกับเอิร์ธเควกซึ่งเป็นตัวละครจากเกมซามูไรสปิริตส์รวมเข้าไว้ด้วยกัน ออกแบบโดยคุณยาสุชิโร่ ไนท์โทว ผู้เป็นนักวาดการ์ตูนเรื่องไตรกัน ให้เสียงพากษ์โดยคุณ โก ชิโนมิยะ และทาโร่ มาสึโอกะ
ประวัติตามท้องเรื่อง.
ครั้งหนึ่ง คุราเซเกโด้ เคยเป็นชายที่ใจดี แต่ได้แปรเปลี่ยนไปเมื่อกลายเป็นเปรตเพราะนิสัยต้องการที่จะกินคน รูปร่างที่ผิดมนุษย์ของเขาในปัจจุบัน เป็นคำสาบที่ได้รับมาจากความมักมากในการอยากอาหาร วันหนึ่ง เขาได้กลิ่นของเด็กสาวที่มีชื่อว่าริมูลูลู ที่อยู่ออกไปไม่ไกลนัก เขาจึงเริ่มการไล่ล่าในทันที แต่เขาก็ล้มเหลวในการจับเธอมาเป็นอาหาร คุราเซเกโด้เปลี่ยนเป้าหมายออกตามหาเด็กสาวซึ่งมีชื่อว่าฮากานะ ซึ่งเป็นน้องสาวของเขาแทน ฮากานะวิงวอนให้เขาละเว้นพฤติกรรมเช่นนี้และชวนเขาเดินทางกลับบ้าน เป็นเรื่องที่น่าเศร้า คุราเซเกโด้ได้จับเธอมาเป็นอาหาร และในปัจจุบัน ไม่มีใครทราบถึงถิ่นฐานที่อยู่ของเขาได้อย่างแน่ชัด
ไอดี เร็คคอร์ด

ไอดี เร็คคอร์ด (ID Records) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 โดยมีแนวทางการทำงานในแนวทางค่อนข้างอิสระและหลากหลาย โดยคอนเซ็ปต์ของค่ายคือ ID หมายความได้ทั้ง ตัวตนที่ชัดเจนของศิลปิน (IDENTITY) และ อิสระของแนวเพลง (INDEPENDENCE)
ประวัติ.
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อย ๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต
พ.ศ. 2546 เจมส์ เรืองศักดิ์ ลอยชูศักดิ์ หนึ่งในศิลปินวัยรุ่นชื่อดังของค่ายจึงได้มีแนวคิดที่จะฟอร์มทีมผลิตเพลงเป็นของตัวเองขึ้นมาบ้าง ซึ่งต่อมาได้กลายมาเป็นค่ายเพลง ไอดี เร็คคอร์ด
พ.ศ. 2547 เปิดตัวค่ายอย่างเป็นทางการด้วยศิลปินหน้าใหม่ในแนวทางที่ต่าง ๆ กันไป เช่น ไซมีส เก็ทโต้ กับแนวเพลงฮิพฮอพ, โจ้ เดอะเพียนิสต์ นักเปียโนผู้พิการทางสายตา, มะตูม วงดนตรีป๊อปแจ๊สบิ๊กแบนด์ที่มีสมาชิกถึง 9 คน เป็นต้น
พ.ศ. 2548 มีการเปิดกว้างในการทำงานมากขี้นโดยมีการยืมตัวทีมนักแต่งฝีมือดีจากค่ายต่างๆ มาร่วมทำงานให้กับทางค่าย อาทิเช่น ทีมเพลงของ เบเกอรี่มิวสิค ในอัลบั้ม James Alive อัลบั้มฉลองครบรอบ 10 ปีการทำงานในวงการเพลงของเจ้าของค่าย, ทีมเพลง อะ-ฮ่า ของ ระวี กังสนารักษ์ ในอัลบั้ม Four-Mod ของ 2 สาวศิลปินหน้าใหม่ โฟร์-มด หรือทีมเพลง Ninja 2513 ของ เอก ชัชชัย ชาบำเหน็จ ในอัลบั้ม เจมส์ แซบ สตอรี่ นอกจากนี้ยังได้มีการเปิดตัวค่ายเพลงสำหรับเด็ก ไอดี คิดส์ ขึ้นมาเพื่อทำเพลงสำหรับกลุ่มเด็กประถมและอนุบาลโดยเฉพาะ
พ.ศ. 2549 หลังจากมีข่าวลือหนาหูไปทั่ววงการในช่วงกลางปี ในที่สุด เจมส์ เรืองศักดิ์ ก็ได้ตัดสินใจลาออกจากการเป็นผู้บริหารของไอดี เร็คคอร์ด รวมทั้งการเป็นศิลปินของค่ายอาร์เอส แล้วย้ายไปทำงานเป็นผู้บริหารของโรงเรียนสอนดนตรี มีฟ้า ในเครือ จีเอ็มเอ็ม แกรมมี่ แทน ทำให้มีการยุบรวมค่ายเพลง ไอดี เร็คคอร์ด เข้ากับค่ายเพลง เมโลดิก้า หลังจากปล่อยศิลปินเบอร์สุดท้าย แบล็ควานิลลา
ศิลปินในสังกัด.
<templatestyles src="Col-begin/styles.css"/>
ซูวา

ซูวา  เป็นเมืองหลวงและเมืองที่ใหญ่ที่สุดของประเทศฟีจี ตั้งอยู่ทางชายฝั่งตะวันออกเฉียงใต้ของเกาะวีตีเลวูในเขตภาคกลาง จังหวัดเรวา ที่เป็นที่ตั้งศูนย์กลางการบริหาร ในปี ค.ศ. 1877 ได้ตั้งซูวาเป็นเมืองหลวงของฟีจี เมื่อสภาพภูมิศาสตร์ของอดีตที่ตั้งอดีตรกรากของชาวยุโรปที่เลวูกาบนเกาะ Ovalau ที่คับแคบเกินไป คณะบริหารของประเทศอาณานิคมได้ย้ายจากเลวูกามายังซูวาในปี ค.ศ. 1882 จากข้อมูลสำมะโนปี 2017 เมืองซูวามีประชากร 93,970 คน ส่วนเขตปริมณฑลมีประชากร 185,913 คน
บั๊คทาวน์ เร็คคอร์ด

บั๊คทาวน์ เร็คคอร์ด (Bug Town Records) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ปรับสถานะแยกออกมาจากทีมผลิตเพลง Music Production ภายใต้การนำของ ธีระศักดิ์ วดีศิริศักดิ์ หรือ อุ๋น เรนโบว์ มือคีย์บอร์ดและหัวหน้าวงเรนโบว์ อดีตศิลปินชื่อดังของบริษัท อาร์ เอส จำกัด
ประวัติ.
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อย ๆ ทำให้มีการปรับรูปแบบการทำงานของทีมผลิตเพลงต่าง ๆ ในขณะนั้นออกมาเป็นรูปแบบบริษัทค่ายเพลงย่อย โดยทีมผลิตเพลง Music Production ได้แยกส่วนออกมาเป็น 2 ทีม คือ ทีมของ อุ๋น ธีระศักดิ์ วดีศิริศักดิ์ ในชื่อ Bugs Town Record และทีมของ เจี๊ยบ พิสุทธิ์ ทรัพย์วิจิตร ในชื่อ Monster Music 
พ.ศ. 2546 เปิดตัวค่ายเพลง บั๊คทาวน์ เร็คคอร์ด โดนมีศิลปินทั้งเก่าจากอาร์เอสเดิมและศิลปินใหม่ในแนวทางที่ค่อนข้างหลากหลายเข้ามาร่วมงาน
พ.ศ. 2547 เป็นแกนหลักในการรวบรวมศิลปินเพื่อนพี่น้องมาทำงานอัลบั้มใหม่ให้กับ อิทธิ พลางกูร อดีตศิลปินที่ประสบปัญหาสุขภาพ รวมทั้งจัดคอนเสิร์ตใหญ่ในชื่อ เก็บตะวัน A Tribute to อิทธิ พลางกูร เมื่อวันที่ 30 ตุลาคม 2547 ก่อนที่อดีตศิลปินชื่อดังผู้นี้จะล่วงลับไปในวันที่ 11 พฤศจิกายน 2547 อนึ่งในปีนี้ได้มีการทดลองเปิดค่ายเพลงย่อยในแนวทางดนตรีนอกกระแสชื่อ SLY ขึ้นโดย ปอนด์ กฤษฎา วดีศิริศักดิ์ (ปอนด์ วงปลื้ม) เพื่อทดลองตลาดโดยมีศิลปินเปิดตัวคือ A Nature และ Boost แต่ไม่ประสบความสำเร็จมากนัก
พ.ศ. 2548 เนื่องจากแนวทางการทำงานเพลงของค่ายไม่ชัดเจนและซ้ำซ้อนกับค่ายย่อยอื่น ๆ โดยเฉพาะค่ายมอนสเตอร์ จึงได้มีการลดสถานะของค่ายกลับมาเป็น ยูนิตเพลงย่อยหนึ่งของค่ายส่วนกลาง อาร์เอส มิวสิค
พ.ศ. 2549 ยุบรวมยูนิตย่อย บั๊คทาวน์ เร็คคอร์ด, มอนสเตอร์ มิวสิก และ เรียลแอนด์ชัวร์ ฯลฯ มารวมเป็นค่ายส่วนกลาง อาร์เอส มิวสิค
ศิลปินในสังกัด.
<templatestyles src="Col-begin/styles.css"/>
หมู่เกาะแอชมอร์และคาร์เทียร์

หมู่เกาะแอชมอร์และคาร์เทียร์  เป็นดินแดนส่วนนอกที่ไร้ผู้คนของประเทศออสเตรเลีย มีเกาะ 2 กลุ่ม ในมหาสมุทรอินเดียตรงปลายสุดของไหล่ทวีป ตั้งอยู่ห่างจากชายฝั่งตะวันตกเฉียงเหนือของออสเตรเลียประมาณ และทางใต้ของเกาะโรเตของประเทศอินโดนีเซีย 
ชาวอินโดนีเซียเรียกโขดหินแอชมอร์ว่า "ปูเลาปาซีร์" (Pulau Pasir) และในภาษาโรเต็นว่า "Nusa Solokaek" ทั้งสองชื่อมีความหมายเดียวกันว่า "เกาะทราย"
บิวทีแอนด์เดอะบีสต์

"บิวทีแอนด์เดอะบีสต์"  เป็นบทเพลงที่ชนะเลิศรางวัลอะคาเดมีและเป็นเพลงนำของภาพยนตร์การ์ตูนเรื่อง "โฉมงามกับเจ้าชายอสูร" และเป็นซิงเกิลแรกของเซลีน ดิออนจากอัลบั้ม "เซลีนดิออน" ซึ่งฉบับการขับร้องในภาพยนตร์เป็นผลงานของแอนเจลา แลนส์บูรีและฉบับขับร้องใหม่ในรายชื่อเครดิตของตอนหลังในภาพยนตร์นั้นเป็นผลงานของเซลีน ดิออนและพีโบ ไบรสัน ซึ่งในฉบับของทั้งสองออกจำหน่ายเมื่อวันที่ 30 ธันวาคม พ.ศ. 2534 ในสหรัฐอเมริกาและในปีถัดไปทั่วโลก 
บทเพลงบัลลาดนี้มีเนื้อหาเกี่ยวกับการพัฒนาความสัมพันธ์ระหว่างเบลลาและเจ้าชายอสูร เป็นผลงานการประพันธ์ของอลัน เม็นเค็นในส่วนของการเรียบเรียงดนตรีและโฮวาร์ด แอชแมนในส่วนของเนื้อเพลง ซึ่งเป็นหนึ่งในเพลงสุดท้ายของแอชแมนก่อนเขาตายด้วยโรคเอดส์ในปี พ.ศ. 2534
เรือบรรทุกเครื่องบินชั้นยอร์กทาวน์

เรือบรรทุกเครื่องบินชั้นยอร์กทาวน์  เป็นชั้นของเรือบรรทุกเครื่องบินของกองทัพเรือสหรัฐอเมริกา ตั้งชื่อตามเรือธง คือ ยูเอสเอส ยอร์กทาวน์ (CV-5) ที่เข้าประจำการตั้งแต่ช่วง ค.ศ. 1936 ก่อนสงครามโลกครั้งที่สองไม่นาน
เรือบรรทุกเครื่องบินชั้นยอร์กทาวน์พัฒนามาจาก ยูเอสเอส เรนเจอร์ (CV-4) และเรือบรรทุกเครื่องบินชั้นเล็กซิงตัน ซึ่งดัดแปลงมาจากเรือลาดตระเวนประจัญบาน เรือบรรทุกเครื่องบินในชั้นนี้มีทั้งสิ้น 3 ลำ คือ ยูเอสเอส ยอร์กทาวน์ (CV-5), ยูเอสเอส เอนเทอร์ไพรซ์ (CV-6) และยูเอสเอส ฮอร์เน็ต (CV-8) ทั้งสามลำมีระวางขับน้ำ 19,800 ตัน และยังมีเรือ ยูเอสเอส วาสป์ (CV-7) ที่ถูกย่อส่วน ลดระวางขับน้ำเหลือเพียง 14,700 ตัน เพื่อให้กองทัพเรือสหรัฐมีกำลังรบรวมเหลือเพียง 135,000 ตัน เป็นไปตามสนธิสัญญาวอชิงตัน
เอเชียเหนือ

เอเชียเหนือ  หรือเรียกอีกอย่างว่า ไซบีเรีย เป็นภูมิภาคทางเหนือของทวีปเอเชีย ซึ่งกำหนดไว้เป็นพื้นที่ทางภูมิศาสตร์ที่ประกอบด้วยประเทศรัสเซียทางฝั่งเอเชียเพียงอย่างเดียว และประกอบด้วยภูมิภาครัสเซียสามแห่งทางตะวันออกของเทือกเขาอูราล ได้แก่ อูราล ไซบีเรีย และรัสเซียตะวันออกไกล เอเชียเหนือล้อมรอบด้วยมหาสมุทรอาร์กติกไปทางทิศเหนือ ติดกับยุโรปตะวันออกไปทางทิศตะวันตก ติดกับเอเชียกลางและตะวันออกไปทางทิศใต้ และมีมหาสมุทรแปซิฟิกและอเมริกาเหนืออยู่ทางทางทิศตะวันออก ครอบคลุมพื้นที่ 13,100,000 ตารางกิโลเมตร (5,100,000 ตารางไมล์) หรือ 8.8% ของพื้นที่แผ่นดินทั้งหมดของโลก และเป็นอนุภูมิภาคที่ใหญ่ที่สุดของเอเชียตามพื้นที่ แต่ก็มีประชากรน้อยที่สุดด้วย มีประชากรประมาณ 33 ล้านคน คิดเป็นเพียง 0.74% ของประชากรทวีปเอเชีย
คำ ๆ นี้มักไม่ค่อยได้ใช้กันอย่างกว้างขวาง ในบางครั้งเอเชียเหนือจะใช้เรียกส่วนของเอเชียตะวันออก หนังสือ "Phillips Illustrated Atlas of the World 1988" แบ่งแยกเอเชียเหนือไว้ว่าเป็นส่วนมากของอดีต สหภาพโซเวียต ในส่วนตะวันออกของเทือกเขายูรัล
ผีเสื้อหนอนใบกระท้อน

ผีเสื้อหนอนใบกระท้อน หรือ ผีเสื้อยักษ์ (ชื่อวิทยาศาสตร์: "Attacus atlas") เป็นผีเสื้อที่อยู่ในวงศ์ Saturniidae จัดเป็นผีเสื้อกลางคืนชนิดหนึ่งที่มีขนาดใหญ่ ระยะที่เป็นตัวหนอนกินใบกระท้อน, ฝรั่ง, ขนุน และใบดาหลา ตัวเมียวางไข่บนใบพืชอาหาร
ชื่อ.
ชื่อสกุลและชื่อชนิดของผีเสื้อหนอนใบกระท้อนนี้ มาจากคำว่า "Atlas" ที่หมายถึงแอตลาส 1 ในหมู่เทพไททันตามเทพปกรณัมกรีก ซึ่งเป็นเทพที่มีร่างกายใหญ่โตเหมือนยักษ์และที่ทำหน้าที่แบกโลกไว้นั่นเอง
ลักษณะ.
ลักษณะไข่กลมสีน้ำตาล ขนาดประมาณเท่าเมล็ดถั่วเขียว ระยะฟักไข่ประมาณ 7 วัน เมื่อเป็นตัวหนอนมีปุ่มหนามทั่วตัว ลอกคราบ 5 ครั้ง หนอนวัยที่ 1 ขณะฟักออกจากไข่ ตัวยาวประมาณ 1 เซนติเมตร หนอนวัยที่ 5 ขนาดตัวยาวประมาณ 6 เซนติเมตร ระยะเวลาที่เป็นตัวหนอนประมาณ 1 เดือน ก่อนเตรียมตัวเข้าดักแด้ โดยการถักรังไหมสีน้ำตาลขนาด 3x6 เซนติเมตร หนอนลอกคราบเป็นดักแด้อยู่ในรังไหม ระยะดักแด้ 1-6 เดือน และลอกออกเป็นตัวเต็มวัยประมาณช่วงเดือนกรกฎาคมไปจนถึงปลายปีและถึงต้นปีถัดไป
และเมื่อยังเป็นดักแด้อยู่นั้น จะมีขนาดใหญ่มากจนกระทั่งในไต้หวันได้มีการนำไปทำเป็นกระเป๋า
เมื่อโตเต็มวัย มีความยาวจากปลายปีกข้างหนึ่งไปถึงข้างหนึ่งได้ประมาณ 1 ฟุต ลำตัวยาว 4-5 เซนติเมตร
กว้าง 1.5-2 เซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดงหรือสีน้ำตาลส้มมีลวดลายโดยเฉพาะบริเวณเกือบกึ่งกลางปีก มีลักษณะบางใสรูปคล้ายใบโพ ซึ่งสามารถมองเห็นทะลุได้ซึ่งไม่ทราบถึงสาเหตุถึงการมี แต่มีการสันนิษฐานว่ามีไว้สำหรับหลอกล่อสัตว์นักล่า ซึ่งอายุในการเป็นตัวเต็มวัยจะมีมีเพียงสั้น ๆ ราว 1-2 สัปดาห์เท่านั้น เนื่องจากมีปากที่กินอาหารไม่ได้ จึงใช้พลังงานจากที่สะสมไว้เมื่อครั้งเป็นหนอน ซึ่งตัวเต็มวัยของผีเสื้อหนอนใบกระท้อนจึงทำเพียงปล่อยฟีโรโมนเพื่อการผสมพันธุ์ วางไข่ และตายลงเท่านั้น 
ถิ่นที่อยู่.
พบกระจายได้ทั่วไปในอินเดีย จนถึงภูมิภาคเอเชียตะวันออกเฉียงใต้, อินโดนีเซีย และตอนใต้ของจีน โดยจะพบมากในป่ากระท้อน
ในประเทศไทย.
ในประเทศไทยได้กลายเป็นข่าวฮือฮาขึ้นมาในวันที่ 26 กุมภาพันธ์ พ.ศ. 2553 ที่อำเภอสัตหีบ จังหวัดชลบุรี เมื่อมีชายคนหนึ่งพบผีเสื้อชนิดนี้มาเกาะกินใบของต้นขนุนหน้าบ้าน ด้วยลำตัวที่มีขนาดใหญ่ ชาวบ้านจึงเชื่อกันว่าเป็นผีเสื้อที่หายาก ใกล้สูญพันธุ์ ซึ่งในความจริงแล้วผีเสื้อชนิดนี้ไม่ได้เป็นผีเสื้อที่หายากแต่ประการใด
ยูเอสเอส แลงลีย์ (CV-1)

ยูเอสเอส แลงลีย์  มีรหัสว่า CV-1 ต่อมาได้เปลี่ยนเป็น AV-3 เป็นเรือบรรทุกเครื่องบินลำแรกของกองทัพเรือสหรัฐอเมริกา ตั้งชื่อตามชื่อของแซมมวล เพียร์พอนด์ แลงลีย์ นักดาราศาสตร์และนักประดิษฐ์ชาวอเมริกัน
เดิมเรือลำนี้เป็นเรือบรรทุกสินค้า ชื่อ ยูเอสเอส จูปิเตอร์ (AV-3) ได้รับการดัดแปลงเป็นเรือบรรทุกเครื่องบินในปี ค.ศ. 1920 และได้รับการดัดแปลงอีกครั้งในปี ค.ศ. 1936 เพื่อใช้บรรทุกเครื่องบินทะเล พร้อมกับเปลี่ยนรหัสเป็น AV-3 ออกปฏิบัติการในสงครามมหาสมุทรแปซิฟิกในระหว่างสงครามโลกครั้งที่สอง
ยูเอสเอส แลงลีย์ (AV-3) ถูกโจมตีโดยเครื่องบินทิ้งระเบิดของกองทัพญี่ปุ่น บริเวณเกาะชวา เมื่อวันที่ 27 กุมภาพันธ์ ค.ศ. 1942 จนเสียหายอย่างหนัก และอัปปางลงด้วยตอร์ปิโดของเรือประจัญบานฝ่ายเดียวกัน เพื่อป้องกันไม่ให้ทหารญี่ปุ่นเข้ายึดเรือ
เอฟิซัส

เอฟิซัส  เป็นเมืองกรีกโบราณที่ตั้งอยู่ทางฝั่งตะวันตกของอานาโตเลียในจังหวัดอิซมีร์ในประเทศตุรกีปัจจุบัน เอฟิซัสเป็นหนึ่งในสิบสองเมืองของสหพันธ์ไอโอเนีย (Ionian League) ในสมัยกรีกคลาสสิก ในสมัยโรมันเอฟิซัสเป็นเมืองที่ใหญ่เป็นสองของจักรวรรดิโรมันรองจากโรมที่เป็นเมืองหลวงของจักรวรรดิอยู่เป็นเวลานาน เอฟิซัสมีประชากรกว่า 250,000 คนในศตวรรษที่ 1 ก่อนคริสต์ศักราชซึ่งเท่ากับทำให้เป็นเมืองที่ใหญ่เป็นสองของโลกในยุคนั้นด้วย
ชื่อเสียงของเมืองมาจากเทวสถานอาร์ทีมิส (สร้างเสร็จราว 550 ปีก่อนคริสต์ศักราช) ซึ่งเป็นหนึ่งในเจ็ดสิ่งมหัศจรรย์ของโลก ตัวเทวสถานถูกทำลายใน ค.ศ. 401 โดยฝูงชนที่นำโดยนักบุญจอห์น คริสซอสตอม จักรพรรดิคอนสแตนตินที่ 1 ทรงสร้างเมืองขึ้นมาใหม่และทรงสร้างโรงอาบน้ำสาธารณะ ต่อมาใน ค.ศ. 614 บางส่วนของตัวเมืองก็ถูกทำลายจากแผ่นดินไหว เมื่อความสำคัญทางการค้าขายของเอฟิซัสลดถอยลง อ่าวก็ตื้นเขินขึ้น
ในปัจจุบันศูนย์โบราณคดีของเอฟิซัสตั้งอยู่ราว 3 กิโลเมตรไปทางตะวันตกเฉียงใต้ของตัวเมืองแซ็ลชุค ซากเมืองโบราณของเอฟิซัสเป็นสิ่งที่ดึงดูดนักท่องเที่ยวเป็นอันมาก
เอเชียนเกมส์ฤดูหนาว 1986

การแข่งขันกีฬาเอเชียนเกมส์ฤดูหนาว 1986 เป็นมหกรรมกีฬาเอเชียนเกมส์ฤดูหนาวครั้งที่ 1 จัดขึ้นที่เมืองซัปโปโระ เกาะฮกไกโด ทางตอนเหนือของ ประเทศญี่ปุ่น จัดขึ้นระหว่างวันที่ 1-8 มีนาคม พ.ศ. 2529 มีประเทศเข้าร่วมการแข่งขัน 7 ประเทศ นักกีฬา 430 คน ใน 7 ชนิดกีฬา
       ญี่ปุ่น (เจ้าภาพ)
สรุปเหรียญการแข่งขัน.
ประเทศที่ไม่ได้รับเหรียญรางวัล ได้แก่
รายพระนามเจ้านายที่ได้รับการเฉลิมพระยศในสมัยกรุงรัตนโกสินทร์

เมื่อถึงสมัยกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช ทรงสถาปนาพระอิสริยยศเจ้านายในพระราชวงศ์ ก็ทรงตั้งเป็นต่างกรมตามชั้นยศซึ่งบัญญัติมาแต่ครั้งกรุงศรีอยุธยา แต่มีผิดกันบ้างเล็กน้อย มีการสถาปนาเจ้านายในพระราชวงศ์เรื่อยมาในทุกรัชกาล โดยครั้งล่าสุดในปี พ.ศ. 2568 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สถาปนาเฉลิมพระอิสริยยศพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้าขึ้นเป็นสมเด็จพระมหาสมณเจ้า กรมพระชินวรวิสุทธิเทวารยวงศ์
เอเชียนเกมส์ฤดูหนาว 1990

การแข่งขันกีฬาเอเชียนเกมส์ฤดูหนาว 1990 เป็นมหกรรมกีฬาเอเชียนเกมส์ฤดูหนาวครั้งที่ 2 จัดขึ้นที่เมืองซัปโปโระ ทางตอนเหนือของ ประเทศญี่ปุ่น การแข่งขันครั้งนี้เป็นการจัดการแข่งขันเอเชียนเกมส์ฤดูหนาวของประเทศญี่ปุ่นครั้งที่ 2 ติดต่อกัน จัดขึ้นระหว่างวันที่ 9-14 มีนาคม พ.ศ. 2533 มีประเทศเข้าร่วมการแข่งขัน 10 ประเทศ นักกีฬา 310 คน ใน 6 ชนิดกีฬา
       ญี่ปุ่น (เจ้าภาพ)
สรุปเหรียญการแข่งขัน.
ประเทศที่ไม่ได้รับเหรียญรางวัล ได้แก่
เมโลดิก้า

เมโลดิก้า (Melodiga) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP1 ในอดีตของทางบริษัท ภายใต้การนำของ ชมพู ฟรุ๊ตตี้ (สุทธิพงษ์ วัฒนจัง) อดีตศิลปินและนักแต่งเพลงชื่อดังของค่าย
ประวัติ.
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP1 ของชมพู ฟรุ๊ตตี้ ได้เริ่มมีการเปลี่ยนมาใช้ชื่อ Melodiga ในช่วงปลายปี 2545
พ.ศ. 2546 เปิดตัวในฐานะค่ายเพลง เมโลดิก้า อย่างเป็นทางการ พร้อมกับการเปิดตัว 3 วงดนตรีใหม่ ไอ..น้ำ, เดอะแมส และ ซับเทนชั่น
พ.ศ. 2547 ประสบความสำเร็จกับงานเพลงอัลบั้มที่ 2 ของ ไอ..น้ำ ในอัลบั้ม รักคนมีเจ้าของ รวมทั้งอัลบั้มชุด Very Girly ของสี่สาว เกิร์ลลี่ เบอร์รี่ ซึ่งความสำเร็จจากทั้ง 2 อัลบั้มนี้ได้กลายมาเป็นภาพลักษณ์ที่มั่นคงของวงดนตรีทั้ง 2 วงในเวลาต่อมา
พ.ศ. 2548 แจ้งเกิด ฟิล์ม รัฐภูมิ ในฐานะนักร้องซูเปอร์สตาร์ของค่าย ซึ่งต่อมาได้กลายมาเป็นเหมือนสัญลักษณ์ที่จดจำได้ง่ายที่สุดของบริษัท
พ.ศ. 2549 เริ่มทดลองทำงานเพลงในแนวทาง Easy Listening ในโปรเจกต์อัลบั้ม ออล ฟอร์ เมน โปรเจกต์ จากนั้นในช่วงปลายปี ค่ายย่อย ไอดี เร็คคอร์ด ได้ถูกยุบรวมเข้ากับ เมโลดิก้า ทำให้ได้ศิลปินคู่ดูโอสองสาว โฟร์-มด เข้ามาอยู่ในค่าย จึงเริ่มมีแนวคิดที่จะเปิดค่ายเพลงย่อยออกมาเพื่อทำเพลงจับกลุ่มเป้าหมายวัยรุ่นโดยเฉพาะโดยมีสองสาว โฟร์-มด เป็นแกนหลักของค่าย
พ.ศ. 2550 ได้แจ้งเกิดศิลปินอีกมากมาย เช่น อิ๊ป ยุพาพักตร์ , มัดหมี่ พิมดาว , แทค ภรัณยู และอีกมากมาย ในปีเดียวกันได้เปิดตัวค่ายเพลงย่อยสำหรับจับกลุ่มเป้าหมายวัยรุ่นโดยเฉพาะในชื่อ กามิกาเซ่ (Kamikaze) หลังจากนั้น ชมพู สุทธิพงษ์ ได้ก้าวขึ้นรับตำแหน่ง รองกรรมการผู้อำนวยการ สายงานธุรกิจเพลงไทยสากล ของบริษัทอาร์เอส จึงได้มีการเปลี่ยนนโยบายการบริหารโดยยุบรวมค่ายเพลงย่อยทั้งหมดในเวลานั้นเข้ามาอยู่รวมกับ เมโลดิก้า
พ.ศ. 2551 เปลี่ยนชื่อค่าย เมโลดิก้า กลับมาเป็น อาร์เอส มิวสิค เพื่อให้สอดคล้องกับนโยบายที่จะให้เป็นค่ายเพลงส่วนกลางของบริษัท
พ.ศ. 2552 ชมพู สุทธิพงษ์ ลาออกจากบริษัท อาร์เอส ไปอยู่กับ โซนี่ มิวสิก เป็นการปิดฉากชื่อค่าย เมโลดิก้า อย่างเป็นทางการ และ ถาวร
ศิลปินในสังกัด.
<templatestyles src="Col-begin/styles.css"/>
เรือบรรทุกเครื่องบินชั้นเล็กซิงตัน

เรือบรรทุกเครื่องบินเล็กซิงตัน  เป็นเรือบรรทุกเครื่องบินของกองทัพเรือสหรัฐอเมริกา มีด้วยกันสองลำ คือ ยูเอสเอส เล็กซิงตัน (CV-2) และยูเอสเอส ซาราโตกา (CV-3) เป็นเรือบรรทุกเครื่องบินชุดแรกของสหรัฐที่ได้เข้าประจำการ และออกปฏิบัติการจริง (ไม่นับ ยูเอสเอส แลงลีย์ (CV-1) ที่เป็นเรือทดลอง และถูกดัดแปลงเป็นเรือบรรทุกเครื่องบินทะเล)
เรือบรรทุกเครื่องบินในชั้นนี้ เดิมถูกออกแบบให้เป็นเรือลาดตระเวนประจัญบาน (battlecruiser) ได้รับวางกระดูกงูตั้งแต่ช่วงปี 1921-1922 มีทั้งสิ้น 6 ลำ ในชั้น "เรือลาดตระเวนประจัญบานชั้นเล็กซิงตัน" ระวางขับน้ำ 43,500 ตัน ได้แก่
สืบเนื่องจากสนธิสัญญาวอชิงตัน ที่กำหนดให้สหรัฐมีกองกำลังทางเรือได้ไม่เกิน 135,000 ตัน ทำให้การสร้างเรือจำนวน 4 ลำ คือ คอนสเตลเลชัน เรนเจอร์ คอนสติติวชัน และยูไนเต็ด สเตตส์ ถูกระงับ ส่วนยูเอสเอส เล็กซิงตัน และยูเอสเอส ซาราโตกา ถูกดัดแปลงเป็นเรือบรรทุกเครื่องบิน มีระวางขับน้ำ 36,000 ตัน พร้อมกับเปลี่ยนรหัส จาก CC-1 เป็น CV-2 และ CC-3 เป็น CV-3 ตามลำดับ
เรือยูเอสเอส เล็กซิงตัน (CV-2) อัปปางลงในการรบที่ทะเลคอรัล เมื่อวันที่ 8 พฤษภาคม 1942 ส่วนยูเอสเอส ซาราโตกา (CV-3) ถูกใช้เป็นเป้าการทดลองระเบิดนิวเคลียร์ ในปฏิบัติการครอสโรดส์ ที่หมู่เกาะบิกินี เมื่อวันที่ 25 กรกฎาคม 1946